b"\n_START_ARTICLE_\nCorrosi\xc3\xb3\n_START_SECTION_\nTipus de corrosi\xc3\xb3\n_START_PARAGRAPH_\nExisteixen diferents tipus de corrosi\xc3\xb3. Els m\xc3\xa9s comuns s\xc3\xb3n:\n_START_SECTION_\nCorrosi\xc3\xb3 generalitzada\n_START_PARAGRAPH_\nL'oxidaci\xc3\xb3 es produeix uniformement en tota o gran part del metall. El metall a poc a poc va perdent el gruix.\n_START_SECTION_\nCorrosi\xc3\xb3 per picadures (pitting corrosion)\n_START_PARAGRAPH_\nLa pe\xc3\xa7a es mant\xc3\xa9 sense atacar a un nivell macrosc\xc3\xb2pic, ara b\xc3\xa9 en certs punts locals (picadures) es produeix la corrosi\xc3\xb3. Lentament va avan\xc3\xa7ant, les picadures esdevenen visibles i amb el temps arriben a perforar el metall._NEWLINE_La producci\xc3\xb3 de picadures est\xc3\xa0 \xc3\xadntimament lligat amb la pres\xc3\xa8ncia de ions clorur i la presenten entre d'altres, alguns acers inoxidables en ambients marins.\n_START_SECTION_\nCorrosi\xc3\xb3 d'estres\n_START_PARAGRAPH_\nLa combinaci\xc3\xb3 d'un agent qu\xc3\xadmic i de tensions provoquen una corrosi\xc3\xb3 que produeix fissures que acaben trencant el metall. Cal l'acci\xc3\xb3 combinada de l'agent qu\xc3\xadmic i de les tensions per tal que es produeixi; \xc3\xa9s a dir per separat el material no es deteriora. El presenta per exemple aliatges especials de n\xc3\xadquel, crom i ferro.\n_START_SECTION_\nDetecci\xc3\xb3 de la corrosi\xc3\xb3\n_START_PARAGRAPH_\nLa corrosi\xc3\xb3 dels metalls provoca grans despeses econ\xc3\xb2miques derivades del pintat dels metalls, reposici\xc3\xb3 de material defectu\xc3\xb3s i, sobretot, per aturades en la producci\xc3\xb3 per avaries. _NEWLINE_S'han desenvolupat diverses t\xc3\xa8cniques que permeten, amb m\xc3\xa9s o menys \xc3\xa8xit, con\xc3\xa8ixer el grau i tipus de corrosi\xc3\xb3 de les canonades, reactors, etc., d'una ind\xc3\xbastria:"